b'\n_START_ARTICLE_\nArgument inkompatibilnih svojstava\n_START_SECTION_\nZlo nasuprot dobru i svemo\xc4\x87\n_START_PARAGRAPH_\nProblem zla jest argument koji tvrdi da je egzistencija zla inkompatibilna s konceptom svemogu\xc4\x87a i savr\xc5\xa1eno dobra Boga._NEWLINE_Varijacija ne ovisi o egzistenciji zla. Istinski svemogu\xc4\x87 Bog mogao bi stvoriti sve mogu\xc4\x87e svjetove. "Dobar" Bog mo\xc5\xbee stvoriti samo "dobre" svjetove. Bog koji je stvorio sve mogu\xc4\x87e svjetove ne bi imao nikakve moralne kvalitete i mogao bi se zamijeniti nasumi\xc4\x8dnim generatorom. Standardni odgovor je rasprava o razlici izme\xc4\x91u "mogao bi stvoriti" i "stvorio bi". Drugim rije\xc4\x8dima, Bog "bi mogao" stvoriti sve mogu\xc4\x87e svjetove, no to jednostavno nije u Bo\xc5\xbejoj naravi. O tome su teolozi raspravljali stolje\xc4\x87ima. Ipak, rezultat je da je "dobar" Bog inkompatibilan s nekim mogu\xc4\x87im svjetovima i stoga nesposoban stvoriti ih bez da izgubi svojstvo da bude potpuno razli\xc4\x8dit Bog.\n_START_SECTION_\nSvrha nasuprot bezvremenosti\n_START_PARAGRAPH_\nJedan argument osnovan na inkompatibilnim svojstvima po\xc4\x8diva na definiciji Boga koji uklju\xc4\x8duje volju, plan ili svrhu te egzistenciju izvan vremena. Kazati da bi\xc4\x87e posjeduje svrhu implicira sklonost ili tendenciju usmjeravanja doga\xc4\x91aja k nekom stanju koje jo\xc5\xa1 ne postoji. To zauzvrat implicira privilegiran smjer koji mo\xc5\xbeemo nazvati "vrijeme". Ono mo\xc5\xbee biti jedan smjer kauzalnosti, smjer pove\xc4\x87anja entropije ili neko drugo proisteklo svojstvo svijeta. Ona nisu identi\xc4\x8dna, no jedno od njih mora egzistirati radi napredovanja k cilju._NEWLINE_Op\xc4\x87enito govore\xc4\x87i Bo\xc5\xbeje vrijeme nema veze s na\xc5\xa1im vremenom. Bog bi mogao djelovati unutar na\xc5\xa1eg vremena bez da bude na to primoran. Ipak, Bog bi mogao iskora\xc4\x8diti iz ove igre u bilo koju svrhu. Stoga Bo\xc5\xbeje vrijeme mora biti uskla\xc4\x91eno s na\xc5\xa1im vremenom ako su ljudske aktivnosti relevantne za Bo\xc5\xbeju svrhu. (U relativisti\xc4\x8dkom svemiru ovo vjerojatno zna\xc4\x8di da se - u bilo kojoj to\xc4\x8dki u prostorvremenu - vrijeme mjeri od t=0 u \xc4\x8dasu Velikog praska ili kraja inflacije.)_NEWLINE_Bog koji egzistira izvan ikoje vrste vremena ne bi mogao stvoriti ni\xc5\xa1ta jer se stvaranjem jedna stvar zamjenjuje drugom ili ni\xc4\x8dime. Stvaranje zahtijeva tvorca koji je postojao, po definiciji, prije stvaranja stvari.\n_START_SECTION_\nSveznanje nasuprot neodre\xc4\x91enosti ili slobodnoj volji\n_START_PARAGRAPH_\nDrugi par navodnih inkompatibilnih svojstava jest sveznanje i neodre\xc4\x91enost ili slobodna volja. Sveznanje koje se ti\xc4\x8de pro\xc5\xa1losti i sada\xc5\xa1njosti (ispravno definiranih u odnosu na Zemlju) nije problem, no neki ljudi tvrde da sveznanje koje se ti\xc4\x8de budu\xc4\x87nosti implicira da je ona odre\xc4\x91ena \xc5\xa1to je mogu\xc4\x87e jedino u deterministi\xc4\x8dkom svijetu.\n_START_SECTION_\nJednostavnost nasuprot sveznanju\n_START_PARAGRAPH_\nDrugi par je jednostavnost i sveznanje. Bo\xc5\xbeje pam\xc4\x87enje samo po sebi uvelike nadma\xc5\xa1uje terabajtove u na\xc5\xa1im ra\xc4\x8dunalima, a bitovi (ili bajtovi) jesu temeljne matemati\xc4\x8dke jedinice informacija. Informacija nije "neiskaziva" i ne mo\xc5\xbee biti reducirana na ne\xc5\xa1to jednostavnije. \xc5\xa0tovi\xc5\xa1e, Bog mora \xc5\xbeivjeti zauvijek i stoga mora imati deterministi\xc4\x8dku procesnu jedinicu ili mehanizme beskona\xc4\x8dnog ispravljanja pogre\xc5\xa1aka. Najjednostavnija implementacija je deterministi\xc4\x8dka i prili\xc4\x8dno nesvjesna, zna\xc4\x8dajno inkompatibilna s inteligentnim bi\xc4\x87em.'